Spragilas

Spragilas – etnografinis įrankis javams kulti su buože, pririšta prie koto.

Kotas turėjo atitikti kūlėjo ūgį, buvo 1,5–1,8 metro ir tokio storumo, kad ranka laisvai jį apimtų. Kotas buvo daromas iš lengvesnio medžio – eglės, klevo.

Galva – iš kieto jauno medžio – ąžuolo, skroblo, uosio, beržo ar lazdyno, dažniausiai į apačią storėjanti.

Egzistavo spragilo variantas, skirtas naudoti kaip ginklas – kovos spragilas. Spragilą priminė ir blokštas.

Kategorija:Žemės ūkio įrankiai